[{"text_idx": "#000007", "text": "Rali i alw am dai i bobl sy'n methu fforddio cartrefi yng Nghymru - tra bod \"coroni braint\" yn Llundain"}, {"text_idx": "#000009", "text": "Croesawu cynlluniau i godi treth twristiaeth ar ymwelwyr yng Nghymru"}, {"text_idx": "#000010", "text": "Croesawu penderfyniad i beidio symud yn syth i gau Ysgol Felinwna"}, {"text_idx": "#000016", "text": "Esbonia Osian Jones ar ran y Gymdeithas: \"Bydd y gwrthgyferbyniad yn amlwg rhwng coroni a dathlu braint a chyfoeth yn Llundain, a'n rali yng Nghaernarfon lle byddwn ni'n rhoi sylw i argyfwng ein cymunedau, argyfwng sy'n gorfodi pobl leol allan am eu bod yn methu fforddio cartref i'w rentu neu brynu. Rwy'n credu y daw cannoedd, os nad miloedd, i'r rali i fynnu fod Llywodraeth Cymru'n cyflwyno Deddf Eiddo er mwyn sicrhau fod ein tai'n cael eu trin fel asedau cymdeithasol i ddarparu cartrefi ac nid fel asedau masnachol i ymelwa arnynt. Mae angen gweithredu dros bobl sy'n anobeithio a\u0302 chael cartref, ac mae angen safiad dros ddyfodol ein cymunedau Cymraeg, cyn ei bod yn rhy hwyr.\""}, {"text_idx": "#000017", "text": "Ychwanegodd Jeff Smith ar ran Grw\u0302p Cymunedau Cynaliadwy Cymdeithas yr Iaith: \"Rydym yn falch fod y pwysau'n dwyn ffrwyth a bod y Gweinidog Newid Hinsawdd Julie James wedi cyhoeddi'r wythnos ddiwethaf nifer o gamau ymarferol pellach i liniaru'r sefyllfa.\n\"Mae cynigion newydd fel ymchwilio i alluogi awdurdodau lleol i ddarparu morgeisi i helpu pobl i fforddio cartref yn eu hardal leol a'r hyblygrwydd yng Nghynllun Prynu Cartref yn addawol ond mesurau i liniaru ar effeithiau problemau tai yn unig sydd. Dydy'r mesurau ddim yn ddigon uchelgeisiol.\n\"Mae gweithrediad y farchnad dai, sefyllfa bregus tenantiaid preifat a phrinder tai cymdeithasol yn broblem ledled Cymru. Yn lle atebion fydd yn lleihau'r broblem yn unig, galwn ar y Llywodraeth i ddal ar y cyfle i gyflwyno yn y tymor seneddol hwn Ddeddf Eiddo gyflawn i reoli'r farchnad, grymuso'n cymunedau a rhoi'r hawl i gartre yn lleol i'n pobl.\""}, {"text_idx": "#000018", "text": "Byddwn ni'n ychwanegu manylion am y rali ar ein tudalen facebook."}]